འདི་ནི་ཀྲུང་གོའི་རྒྱལ་ཁབ་ཀྱི་གཙོ་བདག་ནས་ཤར་ཕྱོགས་དཔལ་འབྱོར་གླེང་སྟེགས་ལ་ཞུགས་ཐེངས་དང་པོ་ཡིན་ལ།འདི་ལོའི་ལོ་སྨད་ཀྱི་ཀྲུང་གོ་དང་ཨུ་རུ་སུའི་ཕྱོགས་གཉིས་མཐོ་རིམ་འགྲོ་འོང་གལ་འགངས་ཆེ་ཤོས་ཀྱང་ཡིན་པས་དོན་སྙིང་གལ་ཆེན་ལྡན་ཡོད།ཐེངས་འདིའི་འཚམས་འདྲིས་ཀྲུང་གོ་དང་ཨུ་རུ་སུའི་འབྲེལ་བ་མུ་མཐུད་ཆུ་ཚོད་མཐོ་པོའི་གོང་འཕེལ་རྒྱུན་འཁྱོངས་ཡོང་རྒྱུར་ཁྲིད་སྟོན་སྔར་ལས་ལྷག་པ་ཐུབ་ངེས་ཡིན་པ་དང་།རྒྱལ་ཁབ་གཉིས་པོའི་ཕྱོགས་ཡོངས་མཉམ་ལས་ལ་སྐུལ་འདེད་ནུས་ལྡན་དང་།ཕྱོགས་གཉིས་པོའི་རྒྱང་ཤར་མཉམ་ལས་ལ་གྲུབ་འབྲས་གསར་པ་ཐོབ་རྒྱུར་སྐུལ་འདེད་ཐེབས་རྒྱུ།ཕྱོགས་ཁག་དང་ལག་གདང་སྦྲེལ་ཏེ་ས་ཁུལ་དེ་གའི་ཞི་བདེ་དང་།བརྟན་ལྷིང་།གོང་འཕེལ་བཅས་ལ་སྐུལ་འདེད་ཐེབས་ངེས་ཡིན་པ་རེད།